b'\n_START_ARTICLE_\nMars Global Surveyor\n_START_PARAGRAPH_\nMars Global Surveyor (kratica MGS) je ena izmed najuspe\xc5\xa1nej\xc5\xa1ih ameri\xc5\xa1kih sond za preu\xc4\x8devanje Marsa. Izstreljena je bila novembra 1996, v Marsovo orbito pa je vstopila septembra 1997. Sonda je posnela preko 300 tiso\xc4\x8d slik visoke resolucije Marsovega povr\xc5\xa1ja, tudi take, ki so potrdile nekdanji obstoj teko\xc4\x8de vode. Sonda je bila opremljena s petimi od sedmih in\xc5\xa1trumentov, ki jih je s seboj nosila sonda Mars Observer._NEWLINE_Znanstveniki so novembra 2006 izgubili stik z sondo, vendar so ga v za\xc4\x8detku decembra znova vzpostavili. Decembra 2006 so bile predstavljene fotografije z usedlinami, domnevno nastalimi zaradi delovanja teko\xc4\x8de vode na Marsu.'